OpenLLM-France/wikimedia huggingface dataset:
# Sinagoga Ben Ezra

La sinagoga Ben Ezra (en hebreu: בית הכנסת בן עזרא) (en àrab: معبد بن عزرا) de vegades coneguda com la sinagoga El-Geniza (en hebreu: בית כנסת אל גניזה) o la sinagoga dels palestins, es troba en el barri antic del Caire, a Egipte.
Segons la tradició local, es localitza en el lloc en què els locals creuen es va trobar al bebè Moisés. També es diu que una sinagoga establerta pel profeta Jeremies va funcionar en el lloc fins que va ser destruïda pels romans en el 30 a. C.
La terra de l'actual sinagoga va ser comprada en Fustat l'any 882, per 20.000 dinars per Abraham ibn Ezra de Jerusalem. Original en hebreu: בית הכנסת של אנשי ישראל‎t es va dir la sinagoga isrelita o "Casa de Reunió dels israelites" en hebreu: בית הכנסת של אנשי ישראל). Destruïda en 1012 durant el govern d'Al-Hakim bi-Amarallah, va ser reconstruïda entre 1039 i 1041. Posteriorment va ser coneguda com a "Sinagoga del Profeta Elías".
En la guenizà de la sinagoga van ser oposats més de cent mil fragments de textos bíblics i litúrgics; llibres; cartes i documents, escrits en hebreu, arameu, àrab, persa i jiddisch. Alguns textos van ser recopilats i estudiats per l'erudit caraíta Abraham Firkovich, en 1863. Va ser l'historiador jueu Solomon Schechter qui va començar l'estudi en massa dels arxius oposats. Havia estat alertat per dues germanes bessones, Agnes i Margaret, aficionades a l'estudi dels documents antics i que li van portar un manuscrit de la guenizà que Schechter ràpidament va identificar com un fragment d'una còpia en hebreu del Siràcida, llibre del qual va trobar després diversos capitulos en la guenizà. A més d'haver-se trobat allí per primera vegada una còpia del Document de Damasc, trobat després en Qumran, s'ha trobat material molt valuós per documentar la història jueva entre els segles IX i XVI, cartes procedents de Mesopotàmia, Pèrsia, Palestina, Síria, Sicília, Itàlia, Espanya, Khazària i Europa oriental.

## Referències

* ↑ Kraemer, Joel L. (2008) Maimonides: Vida y Ensenanzas Del Gran Filosofo Judio: 165-168.
* ↑ Slackman, Michael (2008) 36 Hours in CairoThe New York Times, February 3, 2008.
* ↑ .יורם מיטל, אתרים יהודיים במצרים, יד בן-צבי והאוניברסיטה העברית, תשנ"ה - 1995, עמ' 20 - 30
# Phitsanulok

Phitsanulok (en tailandès พิษณุโลก) és una ciutat (thesaban nakhon) a la Tailàndia central, capital de la província Phitsanulok. Un dels monuments més importants és la gegant Phra Bhuddha Chinarat. La ciutat també conté l'únic temple bhikkhuni del país, el Wat Prasri Rattanamahathat (วัดพระศรีรัตนมหาธาตุ).
Phitsanulok també allotja un campus de la Universitat de Naresuan.

## Referències

* ↑ «RENOWN TRAVEL Thailand, Laos, Myanmar & Cambodia». [Consulta: Oct 28, 2013].
* ↑ «Krong Kran Bun Pa Cha Ma Nean Pas Rur Du Ron». Arxivat de l'original el 2013-11-27. [Consulta: Oct 28, 2013].
* ↑ Naresuan University (2011)
# Abd-Al·lah ibn Úmar ibn Abd-al-Aziz

Abd-Al·lah ibn Úmar ibn Abd-al-Aziz fou fill del califa Úmar ibn Abd-al-Aziz.
El 744 Yazid III el va nomenar governador d'Iraq i Djibal on es va enemistar amb els caps sirians de la zona. Al pujar al tron Marwan II es va revoltar Abd-Al·lah ibn Muàwiya, besnet de Jàfar, el germà d'Alí ibn Abi-Tàlib (octubre) a Kufa però Abd-Al·lah ibn Úmar ibn Abd-al-Aziz el va derrotar i el va obligar a fugir.
Poc després el califa va donar el govern d'Iraq a An-Nadr ibn Saïd al-Haraixí, i Abd-Al·lah, que era a Hira, va refusar de deixar el càrrec. An-Nadr es va presentar amb les seves forces a Kufa i quan s'anaven a enfrontar van aparèixer el kharigites dirigits per Ad-Dahhak ibn Qays, i encara que An-Nadr i Abd-Al·lah van concertar un arranjament i van decidir combatre junts contra el cap kharigita, foren derrotats per aquest (abril o maig del 745). Abd-Al·lah va fugir a Wasit i Ad-Dahhak va entrar a Kufa. Els dos governadors van continuar tot seguit la seva lluita i Ad-Dahhak els va poder derrotar per separat. Abd-Al·lah, assetjat durant uns mesos a Wasit, va haver de signar un acord de pau amb Ad-Dahhak.
Va retornar a Damasc on fou arrestat per ordre de Marwan II, i va morir de pesta a la presó d'Haran (132 = 749/750)

## Referències

* Zetterstéen, K.V.. «ʿAbd Allāh b. ʿUmar b. ʿAbd al-ʿAzīz.» Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 15 de maig de 2016 <http://referenceworks.brillonline.com/entries/encyclopaedia-of-islam-2/abd-allah-b-umar-b-abd-al-aziz-SIM_0066>
# Neuràlgia occipital

La neuràlgia occipital (NO) o neuràlgia d'Arnold, és una afecció dolorosa d'un nervi que afecta el cap posterior en les distribucions del nervi occipital major, nervi occipital menor, tercer occipital nervi, o una combinació dels tres. És un dolor paroxístic, que dura de segons a minuts, i sovint consisteix en un dolor lancinant que resulta directament de la patologia d'un d'aquests nervis. Hi ha múltiples modalitats de tractament, moltes de les quals tenen una eficàcia ben establerta per tractar aquesta malaltia.

## Causes

La neuràlgia occipital és causada per danys als nervis occipitals, que poden sorgir de trauma (normalment una concussió o un traumatisme cervical), estrès físic al nervi per contracció, flexió o extensió del coll repetitives o com a resultat de compressió del nervi (com ara per un tumor, com l'osteocondroma). Una causa rara és una fuita de líquid cefalorraquidi. Rarament, la neuràlgia occipital pot ser un símptoma de la metàstasi de certs càncers a la columna vertebral. Entre altres neuropaties cranials, també se sap que la neuràlgia occipital es produeix en pacients amb esclerosi múltiple.

## Referències

* ↑ «Occipital Neuralgia». Statpearls, 2020. PMID: 30855865. Text was copied from this source, which is available under a Creative Commons Attribution 4.0 International License.
* ↑ Ansari, H. «Occipital Neuralgia Secondary to a Spontaneous CSF Leak (P03.218)». Neurology, vol. 78, Meeting Abstracts 1, 22-04-2012, pàg. P03.218. DOI: 10.1212/WNL.78.1_MeetingAbstracts.P03.218.
* ↑ Gazelka, Halena M; Knievel, Sarah; Mauck, W. David; Moeschler, Susan; Pingree, Matthew; Rho, Richard; Lamer, Tim «Incidence of neuropathic pain after radiofrequency denervation of the third occipital nerve». Journal of Pain Research, vol. 7, 01-04-2014, pàg. 195–8. DOI: 10.2147/JPR.S60925. PMC: 3986282. PMID: 24748815.
* ↑ Moulding, HD «Metastases to the craniovertebral junction.». Neurosurgery, vol. 66, 3 Suppl, 01-03-2010, pàg. 113–8. DOI: 10.1227/01.NEU.0000365829.97078.B2. PMID: 20173512.
* ↑ De Santi, L; Annunziata, P «Clin Neurol Neurosurg». Clinical Neurology and Neurosurgery, vol. 114, 2, 01-02-2012, pàg. 101–7. DOI: 10.1016/j.clineuro.2011.10.044. PMID: 22130044.
# Michl Ebner

Michl Ebner (Bozen, 1952) és un polític i editor Sudtirolès, fill de Toni Ebner. Es llicencià en jurisprudència i en periodisme, alhora ha estat diputat del Südtiroler Volkspartei (SVP) a les eleccions legislatives italianes de 1979, 1983, 1987 i 1992. Després es presentà a les eleccions al Parlament europeu per la coalició l'Ulivo a les eleccions europees de 1994, 1999 i 2004. És membre del Partit Popular Europeu i ha format part de la comissió per agricultura i desenvolupament rural i de la comissió parlamentària mixta Unió Europea-Croàcia. Alhora, des del 1995 és conseller delegat del grup editorial Athesia.
# Uchi deshi

Uchi deshi (内弟子:うちでし, "deixeble" deshi "intern" uchi) és un terme japonès utilitzat en les arts marcials per a descriure un deixeble que viu a temps complet amb el seu mestre. Aquest terme s'oposa al de soto deshi, que designa un deixeble "extern".
# Conway (Carolina del Nord)

Conway és una població dels Estats Units a l'estat de Carolina del Nord. Segons el cens del 2000 tenia 734 habitants.

## Demografia

Segons el cens del 2000, Conway tenia 734 habitants, 328 habitatges i 205 famílies. La densitat de població era de 156,6 habitants per km².
Dels 328 habitatges en un 27,7% hi vivien nens de menys de 18 anys, en un 41,8% hi vivien parelles casades, en un 18% dones solteres, i en un 37,5% no eren unitats familiars. En el 35,1% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,5% tenia menys de 18 anys, un 7,2% entre 18 i 24, un 23,7% entre 25 i 44, un 25,6% de 45 a 60 i un 18,9% 65 anys o més.
L'edat mediana era de 42 anys. Per cada 100 dones de 18 o més anys hi havia 66,9 homes.
La renda mediana per habitatge era de 23.250 $ i la renda mediana per família de 27.386 $. Els homes tenien una renda mediana de 26.932 $ mentre que les dones 21.538 $. La renda per capita de la població era de 14.969 $. Entorn del 24,9% de les famílies i el 24,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sinagoga Ari

La Sinagoga Ari (en hebreu: בית הכנסת הארי) es troba en el carrer Or HaChaim del barri armeni de la ciutat vella de Jerusalem en el país de Palestina. Es troba en la planta baixa d'un edifici que també acull la sinagoga Or HaChaim i un museu. El temple porta el nom del rabí Isaac Luria, (1534-1572), que era conegut com l'Ari (en hebreu: אֲרִי: "El Lleó") un acrònim que significa (el diví, el nostre mestre, Isaac). L'Ari va ser un gran cabalista, que va fundar una nova escola de pensament cabalístic, coneguda com el "sistema del Ari o la càbala luriànica. Segons la tradició, va ser en aquest edifici on va néixer el rabí Isaac Luria i on va viure durant 20 anys.

## Referències

* ↑ (en en). Penguin. ISBN 9780756695507.
* ↑ (en en). Xulon Press. ISBN 9781602660441.
* ↑ (en en). Ministry of Defense. ISBN 9789650513016.
# 56 d'Aquari

56 d'Aquari (56 Aquarii) és una estrella de la Constel·lació d'Aquari. Segons la base de dades Alcyone és de la magnitud aparent 6,37. Es tracta d'una estrella gegant blava; posseeix una magnitud absoluta de -0,09 i la seva velocitat radial negativa indica que l'estrella s'acosta al sistema solar.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 6,4 no és observable a ull nu, encara que si que ho és amb petits binoculars, en cels foscos. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 01-10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ «Master Star Catalog (novembre 2007». Arxivat de l'original el 2005-10-01. [Consulta: 14 novembre 2007].
# Golf de Sant Jordi

El golf de Sant Jordi o mar de la Frau és l'entrant principal del litoral meridional català, a la Costa Daurada, i tradicionalment es considera que té l'inici al coll de Balaguer, al sud del Baix Camp, i s'estén fins al cap de Tortosa, a l'illa de Buda.

## Descripció

Acull tota la costa del Baix Ebre i deu el seu nom a l'antic castell de Sant Jordi d'Alfama, situat al començament del golf. Els pescadors de Cambrils (Baix Camp) li donen també el nom de "mar de la Frau".
La seva formació geològica és relativament recent, ja que és originat pel desenvolupament progressiu de la desembocadura de l'Ebre, que endinsa els seus sediments a la Mediterrània en forma de delta.
La seva costa es veu retallada per un bon nombre de caps i cales, però l'accident principal es troba al sud, al port del Fangar, que és l'entrant que forma la banya septentrional del delta de l'Ebre, coneguda com la punta del Fangar. Al golf hi desemboquen tot de barrancs i torrents (com ara el torrent del Pi, el barranc de l'Estany i el torrent de Santes Creus), que formen part de la conca de les rieres de Calafat i el golf de Sant Jordi, una de les conques internes de Catalunya.
De nord a sud, alberga els ports de Calafat, Sant Jordi d'Alfama, l'Ametlla de Mar i l'Ampolla.
A mitjan costa hi ha l'espai natural protegit del Cap de Santes Creus, que té dos trams diferenciats; el principal, comprès entre el port natural de l'Estany i el nord del cap Roig, i un de més petit, la reserva natural del torrent del Pi, al nord de l'Ametlla de Mar.
El seu litoral està resseguit per la via del tren, l'autopista AP-7 i el sender de gran recorregut GR-92, o sender del Mediterrani.

## Referències

* ↑ «golf de Sant Jordi». Gran Enciclopèdia Catalana. [Consulta: 14 maig 2023].
* ↑ «Parc Natural del Delta de l'Ebre: Plànol Guia». Generalitat de Catalunya. Departament de Medi Ambient i Habitatge. [Consulta: 14 maig 2023].
* ↑ «Portal dels Jueus». tortosaturisme.cat. [Consulta: 14 maig 2023].
* ↑ «Mapa del Cicloturisme a les Terres de l'Ebre». tortosaturisme.cat, 2017. [Consulta: 14 maig 2023].
# Monzón de Campos

Monzón de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 920 | 807 | 727 | 696 |
# Nikolai Bugàiev

Nikolai Bugàiev (Dusheti, 2 de setembre de 1837 - Moscou, 29 de maig de 1903 $^{(Julià)}$), nom complet amb patronímic Nikolai Vassílievitx Bugàiev, rus: Никола́й Васи́льевич Буга́ев, fou un matemàtic rus, pare de l'escriptor Andrei Beli.

## Vida i Obra

Bugàiev, fill d'un metge militar, va ser educat a Moscou, on va ser enviat molt jove. El 1855 va ingressar a la Universitat de Moscou, on es va graduar el 1859 i el 1863 hi va obtenir el mestratge. Els dos anys següents va continuar estudis a Berlín (amb Kummer i Weierstrass) i a París (amb Liouville). El 1866 va tornar a Moscou on va ser nomenat professor de la universitat.
Va ser un dels primers membres de la Societat Matemàtica de Moscou, fundada el 1864 i una de les més antigues del món. També va ser membre de la Societat Psicològica de Rússia i va escriure alguns articles enllaçant matemàtiques i psicologia. En particular, destaca la seva conferència al primer congrés internacional dels matemàtics de Zuric el 1897, en la qual associava el lliure albir a la discontinuïtat.
La recerca de Bugàiev va ser sobretot en teoria de nombres i anàlisi matemàtica. Durant el darrer quart del segle xix va exercir una notable influència en els treballs de la facultat de matemàtiques de la universitat de Moscou.

## Referències

* ↑ Jiménez de la Fuente, 2011, p. 32.
* ↑ Graham i Kantor, 2009, p. 67.
* ↑ Graham i Kantor, 2009, p. 68.
* ↑ Volodarsky, 2008, p. Dictionary of Scientific Biography.

## Bibliografia

* Graham, Loren; Kantor, Jean-Michel. Naming Infinity (en (anglès)). Harvard University Press, 2009. ISBN 978-0-674-03293-4.
* Jiménez de la Fuente, Mercedes «St. Petersburg, Andrei Biely» (en (castellà)). Ángulo Recto, Vol. 3, Num. 1, 2011, pàg. 31-52. DOI: 10.5209/rev_ANRE.2011.v3.n1.19518. ISSN: 1989-4015.

## Enllaços externs

* O'Connor, John J.; Robertson, Edmund F. «Nikolai Bugàiev» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Volodarsky, Aleksandr. «Bugaev, Nicolay Vasilievich». Complete Dictionary of Scientific Biography, 2008. [Consulta: 23 juny 2017].
# Conway (Dakota del Nord)

Conway és una població dels Estats Units a l'estat de Dakota del Nord. Segons el cens del 2000 tenia 23 habitants.

## Demografia

Segons el cens del 2000, Conway tenia 23 habitants, 9 habitatges, i 7 famílies. La densitat de població era de 40,4 hab./km².
Dels 9 habitatges en un 33,3% hi vivien nens de menys de 18 anys, en un 55,6% hi vivien parelles casades, en un 11,1% dones solteres, i en un 22,2% no eren unitats familiars. En el 22,2% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3.
Per edats la població es repartia de la següent manera: un 30,4% tenia menys de 18 anys, un 0% entre 18 i 24, un 26,1% entre 25 i 44, un 17,4% de 45 a 60 i un 26,1% 65 anys o més.
L'edat mediana era de 36 anys. Per cada 100 dones de 18 o més anys hi havia 77,8 homes.
La renda mediana per habitatge era de 20.833 $ i la renda mediana per família de 22.083 $. Els homes tenien una renda mediana de 33.750 $ mentre que les dones 16.875 $. La renda per capita de la població era de 9.176 $. Cap de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Pic del Pas del Llop

El Pic del Pas del Llop és una muntanya de 1.877,4 metres d'altitud del límit entre les comunes d'Aiguatèbia i Talau i de Ralleu, tots dos de la comarca del Conflent, a la Catalunya del Nord.
És al sud del terme de Ralleu i al nord del d'Aiguatèbia i Talau, al costat nord-est de la Roca Troca. És a ponent del poble de Ralleu.

## Bibliografia

* Becat, Joan. «84 - Matamala». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «130 - Ralleu». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Ralleu i Matamala». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Pic del Pas del Llop en els ortofotomapes de l'IGN
# A Movie: A Directional Piece where People are Walking

A Movie: Directional Piece Where People Are Walking (en valencià: Una pel·lícula: peça direccional on la gent està caminant) és una obra creada per l'artista John Baldessari entre els anys 1972 i 1973. Està composta per vint-i-tres fotografies en blanc i negre i acrílic de 9,9 x 12,7cm i el total de l'obra és de 81,3 x 162,6 cm.

## Referències

* ↑ 50 obras maestras de la Colección del IVAM : 1900-1950. València: Institut Valencià d'Art Modern, 2019. ISBN 978-84-482-6416-1.
# Golf de Riga

El Golf de Riga es troba a la mar Bàltica i és compartit entre Letònia i Estònia.

## Relleu

* Penetra 174 km en el litoral i té una superfície de 18.100 km².
* Té 145 km de llarg de nord a sud i assoleix una amplada de 72–130 km d'est a oest.
* Té poca fondària (62 m) i les seues ribes són planes i sorrenques.
* És separat de la mar oberta per l'illa de Saaremaa.
* La seua principal sortida és l'Estret d'Irbe.
* L'illa de Ruhnu, al centre del golf, pertany a Estònia.

## Hidrografia

Hi desguassen els rius Dvina Occidental (Duagava), Lielupe i Gauja.

## Clima

Es glaça del desembre a l'abril.

## Ports

El port principal és Riga.

## Referències

* ↑ WorldAtlas.com (anglès)
* ↑ Enciclopedia Encarta Arxivat 2008-10-11 a Wayback Machine. (castellà)
* ↑ «Golf de Riga». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Butlletí meteorològic actualitzat (anglès) i (castellà)
* Ecologia del Golf de Riga (anglès)
* Clima del Golf de Riga Arxivat 2007-06-10 a Wayback Machine. (anglès)
* Indústria i agricultura Arxivat 2010-09-15 a Wayback Machine. (anglès)
# Bimetal·lisme

El bimetalisme és un estàndard o sistema monetari basat en l'ús de dos metalls, tradicionalment or i plata, en comptes d'un sol (monometalisme).
Al segle xix, un sistema bimetàl·lic definia per llei la unitat monetària d'una nació, en termes de quantitats fixes d'or i plata (establint automàticament una taxa de canvi entre els dos metalls).
El sistema va proveir un mercat il·limitat i exempció de gravamens per a tots dos minerals, sense imposar restriccions sobre l'ús i encunyació de cap metall, fent als diners en circulació convertibles en or o plata.
Atès que cada nació aplica la seva pròpia taxa de canvi entre els dos metalls, les taxes resultants sovint difereixen d'un país a un altre. Quan l'índex oficial de preus mostra una diferència respecte a la taxa de preus en el mercat obert, la llei de Gresham opera de manera que només les monedes d'un metall romanen en circulació.
Un sistema monometàl·lic que fa servir l'or com a estàndard, mostra més reacció favorable als canvis en oferta i demanda i va ser àmpliament adoptat després de 1867.

## Vegeu també

* Tipus de canvi
* Estàndard plata
# Monzón

«Monzón» té aquests significats:
* Toponímia:
** Monzón (castellà) (aragonès) o Montsó (català), ciutat de la província d'Osca
** Monzón de Campos, municipi de la província de Palència a la comunitat autònoma de Castella i Lleó
** Bisbat de Barbastro-Monzón, diòcesi catòlica al nord de la província d'Osca (Aragó), part de la província eclesiàstica de Saragossa
** Castell de Monzón de Campos, castell-fortalesa a la província província de Palència
** Reino de Monzón (aragonès) o Regne de Montsó
* Biografies:
** Carlos Monzón (San Javier, província de Santa Fe, 1942 - Santa Rosa de Calchines, Santa Fe, 1995), boxejador argentí
** Daniel Monzón Jerez (Palma, 1968), director, guionista i actor mallorquí
** Fabián Monzón(Granadero Baigorria, província de Santa Fe, 1987), futbolista argentí
** Jesús Monzón Repáraz (Pamplona, 1910 - 1973), polític comunista navarrès
** Luis Monzón Artiles (Las Palmas de Gran Canaria, 1966), pilot de ral·lis i gran turisme canari
** Telesforo de Monzón Ortiz de Urruela (Bergara, 1904 - Baiona, 1981), escriptor, polític i líder nacionalista basc